རྒྱུ་མཚན་དེའི་ངོས་ནས་བལྟས་ཚེ།བོད་ཀྱི་ཚེ་ཐར་གཏོང་བའི་རིག་གནས་ཀྱི་རྣམ་པ་དེ་ནི་གཅིག་ན་མི་རིགས་རང་གི་ཐུན་མོང་མ་ཡིན་པའི་ས་ཁུལ་རང་བཞིན་གྱི་རིག་གནས་རྣམ་པ་ཞིག་རེད་ལ།གཉིས་ན་བོད་ཀྱི་ཚེ་ཐར་གཏོང་བའི་ཆོ་ག་དེ་ནི་མི་དང་སྲོག་ཆགས།མི་དང་སྐྱེ་དངོས་སམ་རང་བྱུང་ཁམས་བར་གྱི་འཆམ་མཐུན་མཉམ་གནས་ལ་ཁོར་ཡུག་བཟང་པོ་ཞིག་བསྐྲུན་བྱེད་ཅིག་རེད།ཟུར་ངོས་གཞན་ཞིག་ལྟོས་ཚེ།དེས་སྐྱེ་དངོས་དང་།སྲོག་ཆགས་འབུ་གྲོག་ཡན་ཆད་ཀྱི་ཚེ་སྲོག་ཐམས་ཅད་ཀྱི་ཚེ་སྲོག་གི་རིན་ཐང་ལ་གོང་བཀུར་དང་།བརྩི་འཇོག་བྱས་པ་དང་།ཡང་གཅིག་བཤད་ན།དེ་ནི་བོད་ཀྱི་མེས་པོ་རྣམས་ཀྱིས་མིའི་རིགས་ཀྱི་འཚོ་གནས་ལ་དང་དོད་བྱས་པའི་དན་རྟགས་ཤིག་ཀྱང་མ་ཡིན་ནམ།